text: Påsketid er campingtid
  22 marts 2013 kl. 09.00
  I weekenden begynder campingsæsonen. Entusiaster er ligeglade med vejret.
  I aften sender TV SYD direkte fra Vejers Familiecamping.
  Anledningen er, at nu begynder campingsæsonen. Vejret kan nemlig ikke holde entusiastiske campister hjemme. Og iøvrigt vil TV SYD give gode råd til, hvordan man camperer fordelagtigt, når det er snekoldt.
  Der er omkring 500 campingpladser i Danmark, og lejrcheferne har brugt vinteren til at gøre alt klar til weekenden.
  - En lejrchef skal være en multikunstner, der skal kunne klare alt selv lige fra at gøre toiletter rene, til at byde gæsterne velkomne, motivere sine ansatte, lave regnskaber og opdatere sin hjemmeside, siger Preben Christensen, der står i spidsen for DK-CAMP.
  